Dawid Podsiadło
Davidas Henrikas Podsiadlas (lenk. Dawid Henryk Podsiadło, g. 1993 m. gegužės 23 d.) – lenkų dainininkas ir dainų autorius. Jis tapo žinomas, kai 2012 m. laimėjo lenkišką „X Faktorių“ ir gavo 100 000 zlotų bei sutartį su „Sony Music Entertainment“. 2013 m. gegužės 28 d. išleistas jo debiutinis albumas „Comfort and Happiness“. Jis debiutavo pirmoje Lenkijos albumų topo vietoje ir tapo geriausiai parduodamu 2013 m. albumu Lenkijoje. 2014 m. spalį Podsiadlo su grupe „Curly Heads“ išleido albumą „Ruby Dress Skinny Dog“, kuris debiutavo ketvirtoje vietoje.